*Proiect*

# **GUVERNUL REPUBLICII MOLDOVA**

## **H O T Ă R Î R E nr.\_\_\_\_**

**din \_\_\_\_\_\_\_\_\_\_\_\_ 2017**

#### mun. Chişinău

**Cu privire la modificarea și completarea Hotărârii Guvernului nr. 802 din 29 octombrie 2015**

Guvernul **HOTĂRĂŞTE:**

Regulamentul cu privire la modul de calcul, repartizare, utilizare şi evidenţă a transferurilor cu destinaţie specială pentru susţinerea cadrelor didactice tinere, aprobat prin Hotărârea Guvernului nr. 802 din 29 octombrie 2015 (Monitorul Oficial al Republicii Moldova, 2015, nr.302-305, art.894), se modifică și se completează după cum urmează:

1. la pct. 2, după sintagma ”încadrați în instituțiile de învățământ” se introduce sintagma ”(indiferent de subordonarea acestora)”;
2. la pct. 5:

 se exclud cuvintele ”pedagogic”;

numerele ”30” și ”24” se substituie corespunzător cu numerele ”45” și ”36”;

1. la pct.7 numerele ”30”, ”7”, ”10” și ”13” se substituie corespunzător cu numerele ”45”, ”10,5”, ”15” și ”19,5”;
2. la pct. 8 numerele ”24”, ”6”, ”8” și ”10” se substituie corespunzător cu numerele ”36”, ”9”, ”12” și ”15”;
3. la pct. 9 subpct. 4) se exclude cuvântul ”pedagogic”.

##### Prim-ministru Pavel FILIP

**Contrasemnează:**

Ministrul educaţiei Corina Fusu

Ministrul finanţelor Octavian Armașu

**NOTĂ INFORMATIVĂ**

**la proiectul Hotărârii Guvernului ”Pentru modificarea și completarea Hotărârii Guvernului nr. 802 din 29 octombrie 2015”**

Proiectul Hotărârii Guvernului este elaborat de Ministerul Educației în scopul executării Legii bugetului de stat pentru anul 2017 în care au fost prevăzute mijloace financiare de 22,8 mil. lei pentru achitarea indemnizațiilor unice și compensarea cheltuielilor de închiriere a spațiului locativ, consumul de energie termică și electrică tinerilor specialiști care activează, conform repartizării, în instituțiile de învățământ (art. 134 alin. (5) și (6) din Codul educației nr.152 din 17.07.2014).

În acest scop se propune modificarea și completarea Hotărârii Guvernului nr. 802 din 29.10.2015 ”Pentru aprobarea Regulamentul cu privire la modul de calcul, repartizare, utilizare şi evidenţă a transferurilor cu destinaţie specială pentru susţinerea cadrelor didactice tinere”.

Proiectul prevede majorarea indemnizației unice de la 30 mii lei la 45 mii lei pentru tinerii specialiști, absolvenţi ai instituţiilor de învăţământ superior pedagogic, şi de la 24 mii lei la 36 mii lei pentru tinerii specialişti, absolvenţi ai instituţiilor de învăţământ postsecundar.

Majorarea indemnizației va contribui la motivarea cadrelor didactice tinere de a activa în domeniul învățământului.

În prezent în instituțiile de învățământ activează 835 de tineri specialiști, beneficiari de indemnizații unice (270 – promoția 2014, 277 – promoția 2015 și 288 – promoția 2016).

De asemenea, proiectul hotărârii prevede ca absolvenții programelor de învățământ de alt profil decât cel pedagogic, care au urmat programul unui modul psihopedagogic și au fost repartizați pentru a activa în instituțiile de învățământ, să beneficieze de indemnizații unice.

Cheltuielile pentru punerea în aplicare a hotărârii vor fi suportate din contul transferurilor cu destinație specială organelor locale de specialitate în domeniul învățământului.

**Ministru Corina FUSU**